CELEX: C2005/217/51
Language: fi
Date: 2005-09-03 00:00:00
Title: Asia C-247/05: Euroopan yhteisöjen komission 9.6.2005 Alankomaiden kuningaskuntaa vastaan nostama kanne

3.9.2005   
            
            
               FI
            
            
               Euroopan unionin virallinen lehti
            
            
               C 217/26
            
         Euroopan yhteisöjen komission 9.6.2005 Alankomaiden kuningaskuntaa vastaan nostama kanne
   (Asia C-247/05)
   (2005/C 217/51)
   Oikeudenkäyntikieli: hollanti
   Euroopan yhteisöjen komissio on nostanut 9.6.2005 Euroopan yhteisöjen tuomioistuimessa kanteen Alankomaiden kuningaskuntaa vastaan. Kantajan asiamiehinä ovat Minas Konstantinidis ja Michel van Beek.
   Kantaja vaatii, että yhteisöjen tuomioistuin
   
               —
            
            
               toteaa, että Alankomaiden kuningaskunta ei ole noudattanut ympäristön pilaantumisen ehkäisemisen ja vähentämisen yhtenäistämiseksi 24 päivänä syyskuuta 1996 annetun neuvoston direktiivin 96/61/EY 2 artiklan 6 ja 11 kohdan, 5 artiklan 1 kohdan, 9 artiklan 3–6 kohdan, 13 artiklan 2 kohdan toisen luetelmakohdan, 14 artiklan toisen luetelmakohdan ja liitteiden III ja IV mukaisia velvoitteitaan, koska se on täytäntöönpannut virheellisesti ympäristön pilaantumisen ehkäisemisen ja vähentämisen yhtenäistämiseksi 24 päivänä syyskuuta 1996 (1) annetun neuvoston direktiivin 96/61/EY.
            
         
               —
            
            
               velvoittaa Alankomaiden kuningaskunnan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Alankomaiden hallitus on todennut antaneensa direktiivin täytäntöönpanon edellyttämät lait, asetukset ja hallinnolliset määräykset oikeaan aikaan ja että valmisteilla olevat lakiesitykset olivat tarpeen ainoastaan direktiivin osien selventämiseksi ja selkeyttämiseksi.
   Komissio muistuttaa, että yhteisöjen tuomioistuin on todennut tavasta, jolla jäsenvaltioiden on saatettava direktiivit osaksi kansallisia oikeusjärjestyksiään, vakiintuneella tavalla. Yhteisöjen tuomioistuin totesi asiassa C-361/88, komissio vastaan Saksa, 30.5.1991 antamassaan tuomiossa (Kok. 1991, s. I-2567) seuraavaa:
   
      ”Direktiivin saattaminen osaksi valtion sisäistä oikeutta ei vaadi välttämättä sen säännösten muodollista ja sanatarkkaa toistamista nimenomaisessa ja erityisessä oikeusnormissa, ja — – yleinen oikeustila saattaa direktiivin sisällön huomioon ottaen olla tältä osin riittävä, mikäli sillä turvataan direktiivin täysimääräinen soveltaminen riittävän selvästi ja täsmällisesti, jotta tilanteessa, jossa direktiivin tarkoituksena on luoda yksityisille oikeuksia, näillä on mahdollisuus tuntea kaikki oikeutensa ja tarvittaessa mahdollisuus vedota niihin kansallisissa tuomioistuimissa”.
   
   Komissio katsoo esillä olevassa asiassa, että kyseessä ei voi olla tuollainen ”täysimääräinen” täytäntöönpano.
   
      (1)  EYVL L 257, s. 26.